O **Presidente do Comité Permanente da Asemblea Popular Suprema da República Popular Democrática de Corea** é o xefe do Comité Permanente da Asemblea Popular Suprema, que é a máis alta institución do poder estatal en Corea do Norte cando a Asemblea Popular Suprema non está en sesión. O Presidente do Comité Permante da Asemblea era considerado o xefe de Estado *de facto* de Corea do Norte, xa que era o responsable de representar o Estado e recibir as credenciais de representantes diplomáticos estranxeiros. Con todo, dende 2019 a Constitución designa como xefe do Estado ao Presidente da Comisión de Asuntos de Estado. Entre 1998 e 2020 o cargo chamouse **Presidente do Presidium da Asemblea Popular Suprema**.

O actual presidente do Comité Permanente da Asemblea Popular Suprema é Choe Ryong-hae, elixido o 11 de abril de 2019.

Historia
--------

O cargo creouse o 9 de setembro de 1948 co nome de **Presidente do Comité Permanente da Asemblea Popular Suprema**. O presidente era o xefe do Comité Permanente da Asemblea Popular Suprema, e tiña o poder de ratificar ou anular os tratados con países estranxeiros, nomear ou convocar embaixadores para países estranxeiros, recibir cartas credenciais, ou convocar representantes diplomáticos estranxeiros segundo a Constitución de 1948. Isto facía ao presidente do Comité Permanente da Asemblea o xefe de Estado de Corea do Norte.

Tras a introdución da Constitución Socialista de 1972, o papel de xefe de Estado foi transferido ao presidente de Corea do Norte. Ao Comité Permanente da Asemblea fóronlle eliminados os seus poderes de representar ao Estado e foi limitado ao traballo lexislativo, co presidente exercendo tamén como presidente da Asemblea Popular Suprema.

A revisión da Constitución de 1972 creou en 1998 o cargo de presidente do Presidium da Asemblea Popular Suprema, que no 2020 recuperou o nome de Presidente do Comité Permanente.

Poderes
-------

De acordo coa constitución norcoreana, o presidente do Comité Permanente da Asemblea Popular Suprema ten a responsabilidade de representar ao Estado, recibir as cartas de credenciais e convocar os representantes diplomáticos estranxeiros. Tamén é o encargado de ratificar e derogar tratados con outros países.

Lista
-----

| **Presidente do Comité Permanente da Asemblea Popular Suprema da República Popular Democrática de Corea** |
| --- |
| Presidente | Partido político | Mandato | Eleccións |
|  | **Kim Tu-bong** 김두봉(1889 – 1958) |  | Partido dos Traballadores de Corea do Norte | 9 de setembro de 1948 | 20 de setembro de 1957 | 1948 |
|  | Partido dos Traballadores de Corea |
|  | **Choe Yong-gon**
최용건 
(1900 – 1976) |  | Partido Socialdemócrata de Corea | 20 de setembro de 1957 | 23 de outubro de 1962 | 1957 |
|  | Partido dos Traballadores de Corea |
| 23 de outubro de 1962 | 16 de decembro de 1967 | 1962 |
| 16 de decembro de 1967 | 28 de decembro de 1972 | 1967 |
|  | **Hwang Jang-yop** 황장엽 (1923 – 2010) |  | Partido dos Traballadores de Corea | 28 de decembro de 1972 | 16 de decembro de 1977 | 1972 |
| 16 de decembro de 1977 | 6 de abril de 1982 | 1977 |
| 6 de abril de 1982 | 7 de abril de 1983 | 1982 |
|  | **Yang Hyong-sop** 양형섭
(1925-) |  | Partido dos Traballadores de Corea | 7 de abril de 1983 | 29 de decembro de 1986 |
| 29 de decembro de 1986 | 24 de maio de 1990 | 1986 |
| 24 de maio de 1990 | 5 de setembro de 1998 | 1990 |
| **Presidente do Presidium da Asemblea Popular Suprema da República Popular Democrática de Corea** |
| Presidente | Partido político | Mandato | Eleccións |
|  | **Kim Yong-nam**
김영남 
(1928-)  |  | Partido dos Traballadores de Corea | 5 de setembro de 1998 | 3 de setembro de 2003 | 1998 |
| 3 de setembro de 2003 | 9 de abril de 2009 | 2003 |
| 9 de abril de 2009 | 9 de abril de 2014 | 2009 |
| 9 de abril de 2014 | 11 de abril de 2019 | 2014 |
|  | **Choe Ryong-hae**
해 
(1950-) |  | Partido dos Traballadores de Corea | 11 de abril de 2019 | Presente | 2019 |

Notas
-----

1. ↑  Cha & Hwang 2008, p. 198.
2. ↑  "In full: promotions and demotions at North Korea’s 14th SPA".

Véxase tamén
------------

* Lista de xefes de Estado de Corea do Norte
* Primeiro ministro de Corea do Norte
* Presidente da Comisión de Asuntos de Estado de Corea do Norte
* Líder Eterno da Corea Juche
* Xefes de Estado e Goberno actuais
* 

### Bibliografía

* Cha, Victor D.; Hwang, Balbina Y. (2008). "Government and Politics". En Worden, Robert L. *North Korea: A Country Study* (PDF) (5th ed.). Washington, DC: Federal Research Division of the Library of Congress. pp. 187–234. ISBN 978-0-8444-1188-0.